  Туспуктэм: vk.com (Глазовский краеведческий музей) Майя Бывальцева 1-тӥ куарусёнысен Глаз ёросысь 11 дышетсконниосы четвертичной вакытысь пӧйшуръёслэн шедьтосъёссылы сӥзем «Чупчи мамонт» («Чепецкий мамонт») адӟытон вуылоз. Со сярысь интыысь инте ветлӥсь адӟытонэз дасясь Глазкарысь шаертодонъя музейлэн «ВКонтакте» мерлыко вотэсысь бамаз ивортӥзы. Музейын ужасьёс адӟытонэнызы школа кивалтӥсёсты но ёросысь дышетонъя управлениын ужасьёсты нырысь тодматӥзы. Солэн ужпумъёсыз, быдӟалаез сярысь веразы, музейлэн фондысьтыз адӟытонэ пырем сизьым экспонатсэс возьматӥзы. Адӟытонлы ваньмыз сямен дась ни. Инвожо пумын музее трансформер-витринаосты, песочница но лысьӧмъёслэсь макетъёссэс ваёзы на. Ӵектос Азьмуртлэн грантъёсъя фондэх юрттэмен улонэ пыӵатӥське. Тодэ вайытом, 2021-ти арын сӥзьыл Глаз ёросын XIV даурысь тодылымтэ улон бервылэз шедьтӥзы.  Тегъёс: школаос Тодос археологи шаертодон Музей адӟытон Глазёрос Удмуртия  